Слалом (Маррапаймоии морпеч)

Сла́лом (, пайроҳаи лижаронӣ дар нишебӣ) — фаромадан аз кӯҳ бо лижа дар масире (трасса) бо дарозии 450—500 м, ки бо дарвозаҳо (паҳнои дарвоза 3,5–4 м, масофаи байни онҳо аз 0,7 то 15 м) нишонгузорӣ шудааст. Фарқияти баландӣ байни оғоз (старт) ва марра (финиш) 60—150 метрро ташкил медиҳад. Лижаронон дар масир суръати миёнаи 40 км/соатро инкишоф медиҳанд. Ҳангоми гузаштани масир варзишгарон вазифадоранд, ки аз байни ҳамаи дарвозаҳо гузаранд; барои гузашта нарафтан аз дарвоза ё бо як лижа убур кардани он варзишгарон аз мусобиқа хориҷ карда мешаванд. Натиҷа аз рӯи ҷамъи вақти нишондодашуда дар ду фаромадан дар ду масири гуногун муайян карда мешавад.
 Таърих 
Соли 1767 норвегиягиҳо байни лижаронон 4 ҷоиза бозиданд, ки онҳо бояд аз нишебии ҷангалзор дар байни буттаҳо бидуни афтидан ва шикастани лижаҳо мегузаштанд ва 6 ҷоиза барои онҳое, ки аз нишебии тунд бидуни истифодаи чӯбдастҳо (палка) мефаромаданд. Он вақт ҳанӯз байни лижаронии саҳроӣ ва кӯҳӣ тафовуте мавҷуд набуд. Техникаи лижаронии кӯҳӣ дар атрофи мавзеи Телемарк дар ҷануби Норвегия ташаккул ёфт. Аввалин клуби лижаронии кӯҳӣ дар ҷаҳон, бино ба гуфтаи таърихшиносон, аз ҷониби мухлисони ин намуди нави варзиш соли 1875 дар Христиания (ҳоло Осло) таъсис ёфта буд ва пас аз ду соли дигар дар назди клуб мактаби лижаронии кӯҳӣ ба кор шурӯъ кард. Аввалин мусобиқаҳои алоҳидаи лижаронии кӯҳӣ соли 1879 дар кӯҳи Гусби дар наздикии Христиания баргузор шуданд. Дар бораи он замонҳо истилоҳоти то ҳол боқимонда, масалан, гардишҳои «телемарк», «Христиания» ба мо ёдрас мекунанд.Einar Bergsland. På ski. — H. Aschehoug & Company (W. Nygaard), 1946. — С. 20—27. — 356 с.

Бино ба тасдиқи мутахассисон, асосгузорони ҳақиқии варзиши лижаронии кӯҳӣ австриягиҳо шуданд. Мусобиқаҳои лижаронии кӯҳӣ дар Алп аз соли 1905 гузаронида мешаванд.Alpine Skiing at the 1936 Garmisch-Partenkirchen Winter Games | Olympics at Sports-Reference.com Соли 1931 бошад, Федерасияи байналмилалии лижаронӣ (FIS) ба барномаи қаҳрамонии ҷаҳон оид ба лижаронӣ слалом ва фаромадани босуръат (скоростной спуск)-ро барои мардон ва занон дохил кард. Дар солҳои 1920—1930 лижаронон ба ихтисоси маҳдуд пойбанд набуданд, бисёриҳо ҳам дар лижаронии кӯҳӣ ва ҳам дар саҳроӣ бомуваффақият баромад мекарданд. 

Бори аввал слалом ба барномаи Бозиҳои олимпӣ соли 1936 дохил карда шуд: дар Гармиш-Партенкирхен (Олмон) маҷмӯи мукофотҳо дар комбинатсияи «фаромадани босуръат + слалом» байни мардон ва алоҳида байни занон бозида шуданд. Ҳамин тариқ, варзиши лижаронии кӯҳӣ аввалин намуди лижаронии барномаи олимпӣ гардид, ки дар он занон дар Бозиҳои олимпии зимистона иштирок карданд. Ҳамчун риштаи алоҳидаи олимпӣ слалом бори аввал дар бозиҳои соли 1948 дар Санкт-Моритси Швейтсария муаррифӣ шуд.Мельникова Н. Ю., Никифорова А. Ю. Эволюция экстремальных видов спорта на летних и зимних Олимпийских Играх // Известия Тульского государственного университета. Физическая культура. Спорт. — 2014. — № 3.

 Ҳамчунин нигаред 

 Слаломи бузург
 Alpine Masters

 Эзоҳ 

 Адабиёт 

Scott McNeely. Slalom. Basic Concept // Ultimate Book of Sports: The Essential Collection of Rules, Stats, and and Trivia for Over 250 Sports — Chronicle Books (SF), 2012. — P. 323.

Гурӯҳ:Варзиши лижаронии кӯҳӣ
Гурӯҳ:Риштаҳои олимпӣ